Caffe

Caffe (ראשי תיבות של: Convolutional Architecture for Fast Feature Embedding) היא ספרייה ללמידה עמוקה, שפותחה במקור באוניברסיטת קליפורניה בברקלי. הוא זמינה להורדה כקוד פתוח, תחת רישיון BSD. ספריית Caffe כתובה ב-++C, עם ממשק Python.

היסטוריה 
את פרויקט Caffe יצר יאנגצ'ינג ג'יה במהלך הדוקטורט שלו באוניברסיטת ברקלי. מאז עבר הפרויקט ל-GitHub.

מאפיינים 
Caffe תומך בסוגים רבים של ארכיטקטורות למידה עמוקה המיועדות לתחום הראייה הממוחשבת כמו סגמנטציה וסווג תמונות. הוא תומך ב-CNN, RCNN, LSTM ובעיצובי רשתות עצביות בחיבור מלא. Caffe תומך בספריות גרעין חישובי מבוססי GPU ו-CPU כגון NVIDIA cuDNN ו-Intel MKL.

יישומים 
Caffe נמצא בשימוש בפרויקטי מחקר אקדמיים, אבות טיפוס של סטארט-אפים, ואפילו יישומים תעשייתיים בקנה מידה גדול בראייה, דיבור ומולטימדיה. Yahoo! שילבה גם את Caffe עם Apache Spark כדי ליצור את CaffeOnSpark, מסגרת למידה עמוקה מבוזרת.

Caffe2 
באפריל 2017, פייסבוק הכריזה על Caffe2, שכלל תכונות חדשות כגון Recurrent Neural Networks. בסוף מרץ 2018, Caffe2 מוזגה לתוך PyTorch.

הערות שוליים 

ערכים שבהם תבנית אתר רשמי אינה מתאימה להוספה אוטומטית
למידה עמוקה